《寄王提举》
宋代·何梦桂

地到偏方苦雪霜，苍生寒谷望春阳。
一麾使节来天上，万口行碑在路傍。
里役庄成民弛担，关征法简旅行粮。
只今骑鹤扬州去，剩得新诗富锦囊。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。